paragraph_text: Osveta kraljice Anne (eng. Queen Anne's Revenge) je bio zapovjedni brod engleskog pirata Edwarda Teacha Crnobradog. Iako ga je koristio manje od godinu dana, taj brod je bio njegovo glavno oružje u zarobljavanju brojnih trgovačkih brodova diljem Kariba. Brod se nasukao 1718. kod uvale Beaufort uz obalu britanske kolonije Sjeverne Karoline. 1996. podvodni arheolozi otkrili su ostatke broda za koji se pretpostavljalo da je Osveta kraljice Anne. 2011. je potvrđeno da je olupina doista brod Crnobradog.